ต่อคิวแลกเหรียญครองราชย์ 70 ปี-เหรียญช้างไทยแน่นกรมธนารักษ์
นักสะสมต่อคิวแลกเหรียญครองราชย์ 70 ปี กับเหรียญช้างไทยแน่นกรมธนารักษ์
9 มิ.ย. 2559

นักสะสมต่อคิวแลกเหรียญครองราชย์ 70 ปี กับเหรียญช้างไทยแน่นกรมธนารักษ์  
นักสะสมเหรียญ แอบผิดหวังต่อคิวยาวรอลุ้นแลกเหรียญกษาปณ์ที่ระลึกช้างไทย กับเหรียญกษาปณ์ที่ระลึกเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช เนื่องในโอกาสการจัดงานฉลองสิริราชสมบัติครบ 70 ปี  ที่กรมธนารักษ์ ซอยอารีย์ วันแรกเหรียญกษาปณ์ที่ระลึกช้างไทย ในส่วนที่จัดสรรสำหรับเปิดให้จองวันแรกหมดแล้ว 
ขณะที่เหรียญกษาปณ์ที่ระลึกเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช เนื่องในโอกาสการจัดงานฉลองสิริราชสมบัติครบ 70 ปี วันนี้ออกมาจำหน่ายเพียง 100 เหรียญ กระจายไปตามศูนย์ต่าง ๆ มีคนถือบัตรคิวรอเต็มหมดแล้ว 
นายจักรกฤศฏิ์ พาราพันธกุล อธิบดีกรมธนารักษ์ คาดว่า เหรียญทองครองราชย์ 70 ปี ที่กำลังอยู่ในขั้นตอนการผิตจะทยอยออกให้จำหน่ายทุกวัน แบ่งเแลี่ยให้ตามศูนย์จำหน่ายต่างๆ แห่งละ 50 เหรียญ ซึ่งประชาชน และนักสะสมสามารถเข้าจองคิวซื้อเหรียญชนิดราคาต่างๆได้ ตลอดช่วง 2 สัปดาห์จึงน่าจะหมด โดยเหรียญกษาปณ์ทองคำขัดเงา ชนิดราคา 16,000 บาท จำหน่ายราคาเหรียญละ 30,000 บาท ผลิตล็อตแรก 5,000 เหรียญ ถ้าไม่พอกับความต้องการของประชาชนสามารถผลิตได้ถึง 10,000 เหรียญ  ส่วนเหรียญกษาปณ์เงินขัดเงา ชนิดราคา 800 บาท จำหน่ายราคาเหรียญละ 1,600 บาท ผลิตจำนวน 50,000 เหรียญไม่มีการผลิตเพิ่มอีก  และเหรียญกษาปณ์โลหะสีขาว (ทองแดงผสมนิกเกิล) ชนิดราคา 50 บาท โดยจ่ายแลกราคาเหรียญละ 50 บาท  ผลิตจำนวน 2 ล้านเหรียญ
สำหรับเหรียญที่ระลึกช้างไทย เป็น 3 ชนิด คือ 1. เหรียญกษาปณ์ทองคำขัดเงาชนิดราคา 4,000 บาท จำนวนผลิต 1,000 เหรียญ จำหน่ายราคา 75,000 บาท 2.เหรียญกษาปณ์ทองคำขัดเงาชนิดราคา 2,000 บาทจำนวนผลิต 2,000 เหรียญ จำหน่ายราคา 23,000 บาท และ 3. เหรียญกษาปณ์เงินขัดเงาชนิดราคา 200 บาท จำนวนผลิต 5,000 เหรียญ ราคาจำหน่าย 3,200 บาท จะทยอยออกมาจำหน่าย ถ้าหมดแล้วถือว่าหมดเลย